
1. Sihtasutus Jõgeva Haigla 2026. aasta I poolaasta majandustulemused.

Peep Põdderi poolt olid Sihtasutus Jõgeva Haigla nõukogule esitatud järgnevad dokumendid: Lisa 1 Tulemiaruanne juuni 2026, Lisa 2 Tulemiaruanne jaanuar – juuni 2026, Lisa 3 Bilanss jaanuar – juuni 2026.

Peep Põdder andis ülevaate Sihtasutus Jõgeva Haigla 2026. aasta I poolaasta majandustegevuse tulemustest. Tegevustulem jaanuar – juuni 2026 on miinuses 48 463,15 euroga. Esimesel poolaastal teostati suuremas mahus jooksvat remonti (polikliiniku ja vastuvõtu koridorid, kõrva-kurgu-ninaarstide ja logopeedi kabinetid). Võrreldes eelmise aasta sama perioodiga on remondikulud suuremad 75 000,00 eurot. Kulud iseenesest on eelarve piires, aga kuna on tehtud esimesel poolaastal, siis seoses sellega muudavad esimese poolaasta tulemi negatiivseks.

Aasta alguses tööd alustanud (eakatele mõeldud) üldhooldusteenust väljaspool isiku kodu pakkuv asutus Puiestee Kodu annab haiglale (Tervisekassa lepingumahu ülekulu) täiendava koormuse. Paljud teenusele tulevad inimesed vajavad haigla ravi. Puiestee Kodu osutab teenust 120le inimesele. Muret teeb seoses Tervisekassaga sõlmitud lepingumahuga teadmine, et Võisikule planeeritakse renoveerida 250 kohaline üldhooldusteenust väljaspool isiku kodu pakkuv asutus. 2027. aasta esimeses pooles alustatakse klientide vastu võtmist ning aasta lõpuks soovitakse maja klientidega täita. Kahe suure eakatele teenust pakkuva asutuse vajadus haigla ravivõimalustele suureneb ning haigla vajaks Tervisekassa lepingumahu juhtude arvu tõusu.

Siinkohal Sihtasutus Jõgeva Haigla nõukogu esimees koos juhatuse liikmega pidasid vajalikuks pöörduda ettepanekuga Tervisekassa poole järgmise 2027. aasta lepingumahu suurendamise osas. 

Otsustati ühehäälselt: Võtta Sihtasutus Jõgeva Haigla 2026. aasta I poolaasta majandustegevuse tulemused teadmiseks.  

2. Jooksvad küsimused

Peep Põdder andis teada, et alates 31. juulist 2026. aastal alustas tööd ortopeed. Enamjaolt on ortopeedil kontaktvastuvõtud. Valmisolek on teha ka E-konsultatsioone, kuid meie piirkonnas on see hetkel vähene.

Otsustati: Võtta info teadmiseks.

3. Tutvumine äsja remonditud ruumidega haiglas

Peep Põdder tegi Sihtasutus Jõgeva Haigla nõukogu liikmetele ringkäigu haiglas tervikuna, kus näidati nii remonditud kui ka remontimist vajavaid ruume. Samuti näidati kogu majas olevat meditsiini inventari ja aparatuuri. Erilist tähelepanu pöörati sellel 2026. aastal teostatud remontidele. Sihtasutus Jõgeva Haigla nõukogu liikmed tõdesid, et ruumid kus oli remont tehtud nägid ilusad ja kaasaegsed välja ning rahaliste vahendite kasutus oli õigustatud. Need haigla osad kus remonti pole veel teha saanud, siis vajaksid kindlasti tulevikus rahalisi vahendeid ning kordategemist.

Eelisjärjekorras tuleks planeerida haigla fuajee remont, mis on visiitkaardiks haiglale.

Otsustati: Võtta info teadmiseks.

Järgmine Sihtasutus Jõgeva Haigla nõukogu koosolek toimub elektroonselt 23. oktoobril 2026 kell 12.00.

